CELEX: 62022CN0080
Language: et
Date: 2022-02-07 00:00:00
Title: Kohtuasi C-80/22: Eelotsusetaotlus, mille on esitanud Tribunale ordinario di Bologna (Itaalia) 7. veebruaril 2022 – BU versus Ministero dell’Interno, Dipartimento per le Libertà civili e l'Immigrazione – Unità Dublino

11.4.2022   
            
            
               ET
            
            
               Euroopa Liidu Teataja
            
            
               C 158/7
            
         
      Eelotsusetaotlus, mille on esitanud Tribunale ordinario di Bologna (Itaalia) 7. veebruaril 2022 – BU versus Ministero dell’Interno, Dipartimento per le Libertà civili e l'Immigrazione – Unità Dublino
      (Kohtuasi C-80/22)
      (2022/C 158/09)
      Kohtumenetluse keel: itaalia
      
         Eelotsusetaotluse esitanud kohus
      
      Tribunale ordinario di Bologna
      
         Põhikohtuasja pooled
      
      
         Kaebaja: BU
      
         Vastustaja: Ministero dell’Interno, Dipartimento per le Libertà civili e l'Immigrazione – Unità Dublino
      
         Eelotsuse küsimused
      
      
                  1.
               
               
                  Millised õiguslikud tagajärjed on Euroopa Liidu õiguses ette nähtud juhul, kui tagasivõtmispalve esitanud riik on Euroopa Parlamendi ja nõukogu 26. juuni 2013. aasta (1) määruse (EL)nr 604/2013 artikli 18 lõike 1 punkti b kohases tagasivõtmismenetluses rikkunud artiklis 4 ette nähtud teavitamiskohustust või sama määruse artiklis 5 ette nähtud kohustust korraldada taotlejaga isiklik vestlus, ning täpsemalt, kas määruse (EL) nr 604/2013 artikleid 4 ja 5 tuleb tõlgendada
                  
                              —
                           
                           
                              nii, et kui määruse artiklis 23 kirjeldatud olukorras isikule jäetakse artikli 4 lõikes 2 ette nähtud teabeleht andmata või temaga jäetakse sama määruse artiklis 5 ette nähtud isiklik vestlus korraldamata, muudab see juba iseenesest üleandmismeetme parandamatult õigusvastaseks, millest tulenevalt langeb vastutus rahvusvahelise kaitse taotluse läbivaatamise eest tagasivõtmispalve esitanud liikmesriigile,
                           
                        
                              —
                           
                           
                              või nii, et üleandmismeetme õigusvastasus oleneb sellest, kas on väidetud ja tõendatud, et kui tagasivõtmispalve esitanud liikmesriigi asutus oleks määruse (EL) nr 604/2013 artiklites 4 ja 5 ette nähtud kohustused täitnud, oleks menetlusel olnud teistsugune tulemus,
                           
                        
                              —
                           
                           
                              või nii, et välismaalasele, kelle üleandmist tagasivõtmispalve saanud liikmesriiki menetletakse, ei ole tagasivõtmispalve esitanud liikmesriigi ametiasutus mingil juhul kohustatud võimaldama teavitamis- ja kaasamistagatisi, mis on ette nähtud määruse (EL) nr 604/2013 artiklites 4 ja 5?
                           
                        
            
                  2.
               
               
                  Kas Euroopa Liidu määruse (EL) nr 604/2013 artikli 27 lõiget 1 tuleb eraldi võttes või koostoimes Euroopa Liidu põhiõiguste harta artikliga 47 tõlgendada
                  
                              —
                           
                           
                              nii, et sellest tuleneb kohustus võimaldada välismaalasele, kelle üleandmist tagasivõtmispalve saanud teise liikmesriiki menetletakse, määruse artiklites 4 ja 5 ette nähtud tagatised, kuna see on vajalik, et kaitsta õigust tõhusale õiguskaitsele üleandmisotsuse suhtes;
                           
                        
                              —
                           
                           
                              kui vastus on jaatav, siis nii, et kui kohtule on määruse (EL) nr 604/2013 artikli 27 alusel esitatud üleandmismeetme tühistamise nõue, on sellel kohtul õigus hinnata sisuliselt otsust, millega palve saanud riigi ametiasutus on määruse III peatükis nimetatud vastutuskriteeriumide põhjal tunnistanud end taotleja esitatud rahvusvahelise kaitse taotluse üle otsustamise eest vastutavaks?
                           
                        
            
         (1)  Euroopa Parlamendi ja nõukogu 26. juuni 2013. aasta määrus (EL) nr 604/2013, millega kehtestatakse kriteeriumid ja mehhanismid selle liikmesriigi määramiseks, kes vastutab mõnes liikmesriigis kolmanda riigi kodaniku või kodakondsuseta isiku esitatud rahvusvahelise kaitse taotluse läbivaatamise eest (ELT 2013, L 180, lk 31).